A Legenda (fogadó)
Gemorick on Szer. Márc. 15, 2017 12:01 pm
A Legenda alacsony, de nagyon hosszú épület, amit az idők során vastagon belepett a por és a kőtörmelék, ezért igazán embertpróbáló feladat megtalálni a többi nagy, szürke kőhalom között. Akár milyen hihetetlen első ránézésre, ez a fogadó bonyolítja a legnagyobb forgalmat Saltuson, hiszen mindenki, aki az Achrochra igyekszik, itt kénytelen megszállni, vagy ellátmányt venni magához.
A Legenda zord külseje mondhatni arany szívet takar, hiszen a több évtizedes porréteg alatt meglehetősen kényelmes fogadó várja a tikkadt vándorokat. Na jó, azért nem kell semmi túlzottan kényelmesre számítani, de hat főnél többet semmiképpen sem kell elviselnünk a szobánkban, és ráadásul mindenkinek jut saját ágy is. Ha meg nem, azért az istállóban bőven van elég szalma. Persze, ha úriasan saját, privát szobára vágyunk, elég sok aranyat kell kicsengetnünk a fogadó tulajdonosának Eidrick Argenornak. Az öregurat rendszerint a tágas étkezőként és söntésként is funkcionáló helyiség végében álló pult mögött találjuk. A pultot -mint oly sok minden mást is- terméskőből rakták, a tetejére pedig szép nagy, téglalap alakú márványlapot helyeztek. Rajta agyagkorsók sorakoznak és fél-embermagas oszlopban tányérok, előtte pedig a Legenda legendás házörző ebe, a hatalmas, vizslára hasonlító Erem alszik.